Branca Lie

Branca Lie (født Branka Lie 1948 i Jugoslavia, nå Kroatia) kom til Norge i 1977. Hun har fra Jugoslavia blant annet lærereksamen. I Norge ble hun cand.philol ved Universitetet i Oslo (UiO) med hovedfag i serbo-kroatisk 1985. Hun ble dr.scient. i spesialpedagogikk ved UiO 1997.

Branca Lie har hatt flere stillinger i Oslo-skolen og i Utdanningsetaten i Oslo. Hun har vært ansatt i PP-tjenesten ved Sørlandet kompetansesenter og Torshov kompetansesenter som rådgiver og avdelingsleder. Hun har vært førsteamanuensis i pedagogikk ved Høgskolen i Stavanger, og i perioden 2008–2017 var hun førsteamanuensis ved Høgskolen i Lillehammer i spesialpedagogikk og i pedagogisk psykologi. Hun har også vært førsteamanuensis (språklærer) ved Forsvarets skole i etterretnings- og sikkerhetstjeneste.

Utvalgte arbeider 
 2023: Fra skolefravær til skoledeltagelse. Barrierer og løsninger. Universitetsforlaget. 184 s.

 2021: Redde for skolen. Universitetsforlaget. 192 s.
 2019: Nye perspektiver på minoritetsspråklige elever. Cappelen Damm Akademisk. 236 s.
 2017: Begavede barnehagebarns læring – i teori og praksis. Cappelen Damm Akademisk. 156 s.
 2016: Begavede barn i barnehagealder. Cappelen Damm Akademisk. 160 s. 
 Dansk utgave 2017: Højt begavede børn i børnehavealderen. Dansk Psykologisk Forlag.
 2014: Eksepsjonelle og dobbelteksepsjonelle elever. Cappelen Damm Akademisk. 168 s. 
 Svensk utgave 2017: Svårbegåvade barn. Studentlitteratur.
 2011: Kartlegging, testing og faglighet og den pedagogiske faglighet. I: Haaland, Ø. mfl.: Pedagogikk for en ny tid. Oplandske Bokforlag.
 2007: Minoritetsspråklige ungdommer med norskspråkrelaterte vansker. I: Møller, J. & L. Sundli: Læringsplakaten – skolens samfunnskontrakt. Høyskoleforlaget.
 2004: Skolefaglige mestringsproblemer hos minoritetsspråklige elever. I: Befring, E. & R. Tangen: Spesialpedagogikk. Cappelen Akademisk Forlag.
 1996: Det slaviske og det norske språk og kultur i kontakt: innflytelsen fra norsk miljø og språk på innvandrerungdom fra eks-Jugoslavia. Doktoravhandling, Universitetet i Oslo.
 1986: Hajdemo u Jugoslaviju. Universitetsforlaget. (Innføring i serbo-kroatisk språk.)

Referanser 

Norske sakprosaforfattere